Richard Teichmann

**Richard Teichmann** (* 23. Dezember 1868 in Lehnitzsch bi Altenburg; † 12. Juni 1925 in Berlin) weer en düütsch Schachmeester.

## Jöögd un Studium
Teichmann hett all in jung Johren sien rechte Oog verloren. Wiel he kien künstlich Oog verdragen hett, speel he immer mit en Oogenbinde Schach. 

Teichmann hett Philologie an de Universitäten vun Jena un Berlin studeert. Eerstmals hett he up sück as Schachspeler upmarksom maakt, as he 1890/91 en Turnier vun de Berliner Schachgesellschaft wunnen hett..

## Upenhollen in England
Van 1892 bit 1908 hett Teichmann in London wahnt. Hier wurr he 1892 in dat Turnier vun den „Simpson-Divan“ deelt Tweet. Gegen Rudolf Loman wunn he in en Wettkamp mit 4:0 (+4 =1 −0). 1900 wunn he dat Londoner Turnier vör Isidor Gunsberg un James Mason. Wiedere Erfolge weern sien Sieg 1901 in dat Fiefmeesterturnier vun dat „Simpson-Divan“, de tweete Platz 1904 in dat Turnier „City of London“ (achter William Ewart Napier) un sien Sieg in dat „Rice-Gambit-Turnier“ vun den „Metropolitan Club“ (vör Paul Saladin Leonhardt, Napier, Gunsberg,  Louis Van Vliet un annern. In dat glieker Johr speel he ok en Wettkamp gegen Carl Schlechter, de 1,5:1,5 utgung.

## Internatschonale Erfolge
Sien eerst internatschonales Turnier hett Teichmann 1894 in Leipzig bestreeden. Hier keem he up den darten Platz achter Siegbert Tarrasch un Paul Lipke.

Sien gröttste Erfolg aber weer woll de Sieg bi dat groot Turnier vun Karlsbad 1911.  Naamhaft Speler, as Akiba Rubinstein, Carl Schlechter, Gersz Rotlewi, Frank James Marshall, Aaron Nimzowitsch un annern keemen up de folgend Plätze. Dorneben hett he Tweekämpe gegen  Marshall, Jacques Mieses un Rudolf Spielmann. En Match gegen Alexander Aljechin gung unentscheeden ut. 

Faken keem he wegen sien Vörleev för freedliche Remisen blots up den 5. Platz – den letzten Platz, för de dat meestens en Priesgeld geev. Dorüm kreeg he ok den Ökelnaam „Richard V.“.  Dat Geld reck jüst, um sien eenfack Levensünnerhollen seker to stellen. Dat weer aber ok woll sien Levensstil. Eher wenig Elan, spraakenbegabt, drunk ok gern Alkohol. Amos Burn hett över hüm seggt: Ein typischer Deutscher, gutmütig, und nahezu so breit wie hoch. Er ist ausgesprochen gebildet, hat speziell Sprachen studiert, scheut aber die harte Arbeit. Dies mag die Ursache sein, dass er trotz seiner tiefen Wissenschaft und Kenntnisse noch nie den Rang (im Schach) einnehmen konnte, der ihm ansonsten gebührt. Seine Abneigung sich anzustrengen, macht ihn anfällig Fehler zu begehen oder in Fallen zu laufen.

1912 wurr he Dart achter  Oldřich Duras un Akiba Rubinstein aber vör Schlechter un Tarrasch bi den 18. Kongress vun den Düüschen Schacbund in Breslau. Bi dat Veererturnier 1914 in Berlin keem he up den 3. Platz (vör Jacques Mieses). Ok nach den Eersten Weltkrieg weer he noch aktiv. In Teplitz-Schönau 1922 keem he noch mal up den 7. Platz (vör Géza Maróczy, Karel Treybal un annern) un in Karlsbad 1922 up den 9. Platz (vör Savielly Tartakower, Tarrasch un Rubinstein). Sien letzt Turnier speel he 1924, wo he in dat Veererturnier up den darten Platz achter Paul Johner un Rubinstein vör Mieses keem. Teichmann is 1925 nah en lang Nierenlieden storven.

Sien best historsch Elo-Tall bedroog 2744. De hett he in’n Januar 1912 reckt. He leeg tietwielig up Platz 5 vun de Weltranglist. Teichmann gull as en hervörragend Anspeeltheoretiker un Endspeelkenner. 

## Schachkompositschoon
Vun Teichmann sünd ok eenige Schachupgaven un Endspeelstudien bekannt.

## Literatur
* Jack Spence: *The chess career of Richard Teichmann*. Revised edition. The Chess Player, Nottingham 1995, ISBN 0-906042-88-7.

## Weblinks

* Indrag bi chessgames.com (engelsch)
* Partien vun hüm up 365Chess.com (engelsch)
* Kompositschonen vun Richard Teichmann up denPDB-Server
* Biographie un Fotos

## Enkeld Nahwiesen